București, capitala cu mii de victime ale violenței domestice. Avocat: femeile stau și 8 ore la poliție să obțină ordin de protecție
Peste 16.000 de femei au fost victime ale violenței domestice doar în acest an. Dintre acestea, multe dintre ele sunt inclusiv din Capitală, arată datele Poliției Române. Într-un răspuns pentru Digi24 instituția spune că numărul victimelor violenței domestice în București a crescut de la 4.755, în 2019, la 7.813 victime, anul trecut. Avocata Giulia Crișan de la Asociația ANAIS spune în Interviurile Digi24.ro că sunt mai multe cazuri declarate oficial și pentru că femeile au prins mai mult curaj să sune la poliție.